ועדת החוקה, חוק ומשפט, כנסת 16, פרוטוקול מספר 395, 2005-01-31 12:00

מיכאל איתן: שלום רב, אני מתכבד לפתוח את הישיבה.

מיכאל איתן: גפני, בבקשה תציג את החוק.

משה גפני: החוק הזה במהותו הוא טכני.

משה גפני: בניגוד לרשויות המקומיות, שם יש מועד קבוע שצריך להגיש דוח על ההוצאות הכספיות וההכנסות, בבחירות לכנסת המועד הוא מאוד לא ברור – לאחר הפרסום ברשומות, ב-1 בחודש הקרוב, וזה מעמיד את אנשי המפלגות במצב שלא יודעים מתי צריך להגיש, וזה שונה מהרשויות.

משה גפני: התיקון הוא טכני.

משה גפני: המועד שבו יש להגיש את הדוח - לא יאוחר מתום שלושה חודשים מיום הבחירות, שזה מועד ברור, כמו ברשויות המקומיות.

משה גפני: יש טבלה שמראה שלפעמים זה פחות זמן, לפי הצעת החוק שלי, לפעמים יותר זמן, אך בממוצע זה מועד קבוע.

קרן וינשל: היום יש אי ודאות לגבי התאריך שהמפלגות צריכות למסור את הדוחות שלהן.

קרן וינשל: לפעמים זה יוצא חודשיים וחצי ולפעמיים שלושה וחצי.

קרן וינשל: היום הסעיף קובע שהדוחות יוגשו תוך עשרה שבועות מתום החודש שבו פורסמו תוצאות הבחירות, אז אם הפרסום הוא ב-1 בחודש, זה שלושה וקצת חודשים.

קרן וינשל: חבר הכנסת גפני רוצה שזה יהיה יום קבוע וברור.

משה גפני: אם היה אפשר לעשות זאת באופן מינהלי, היה באופן מינהלי.

משה גפני: אין אפשרות.

משה גפני: רק בתיקון חקיקה.

מיכאל איתן: כל אדם יודע מה זה שוטף פלוס עשרה שבועות.

משה גפני: מה קשור הפרסום ברשומות לדוח על ההוצאות- -

קרן וינשל: זה דווקא כן קשור.

משה שיפמן: חודשיים וחצי זה פחות זמן ושלושה וחצי חודשים זה הרבה זמן.

משה שיפמן: עדיף לתחום את זה בזמן קבוע, בדיוק כמו ברשויות המקומיות.

מיכאל איתן: כמה זה עשרה שבועות?

קרן וינשל: 13 שבועות ויום מיום הבחירות.

מיכאל איתן: נביא את זה להצבעה.

מיכאל איתן: מה עם מבקר המדינה?

דורית ואג: הם הסכימו, הם אפילו לא טרחו לבוא.

מיכאל איתן: נצביע מחר, יחד עם בני אלון.

מיכאל איתן: תודה רבה, הישיבה נעולה.